Håkon Skogstad

Håkon Magnar Skogstad (født 1989) er en norsk pianist og komponist fra Trondheim som har spesialisert seg på argentinsk tango.

Han er utdannet ved Norges musikkhøgskole, Institutt for Musikk ved NTNU og Manhattan School of Music. Han ga ut debutalbumet Two Hands to Tango i 2018. Albumet ble spilt inn i New York med Pablo Aslan som produsent. I 2021 ga han ut sitt andre album, Visions of Tango, med fiolinisten Atle Sponberg og Trondheimsolistene. For albumet fikk de Spellemannprisen 2021 i klassen klassisk.

Han har spilt i bandene Los Osos Polares og Tangueros del norte, og medvirket på Britt-Synnøve Johansen album Skyt meg med tre roser fra 2010. Han har mottatt Fulbright-stipendet, Performing Artist in Residence ved International House i New York, Paul Okkenhaug-prisen, Malvik kommunes Talentpris og TÆL-stipendet.

Diskografi 
 Two Hands to Tango (2018, Avantango Records)
 Visions of Tango (2021, Øra Fonogram) - med Atle Sponberg og Trondheimsolistene

Medvirker på 
 Inspiración (2008, Rhino Prod) - Tangueros del norte
 Skyt meg med tre roser (2010) - Britt-Synnøve Johansen
 Pasión Polar (2013, Øra Fonogram) - Los Osos Polares

Referanser

Eksterne lenker 
 
 

Norske pianister
Vinnere av Spellemannprisen